Diari Oficial de la Generalitat Valenciana


Sumari del DOGV 7246, del 02-04-2014 (2014/2793)

RESOLUCIÓ de 27 de març de 2014, de la Direcció General de Recursos Humans, per la qual s'adapta la classificació de determinats llocs de treball de l'Administració de la Generalitat a la Llei 10/2010, de la Generalitat, d'Ordenació i Gestió de la Funció Pública Valenciana, i al Decret 56/2013, de 3 de maig, del Consell, pel qual s'establixen els criteris generals per a la classificació dels llocs de treball i el procediment d'elaboració i aprovació de les relacions de llocs de treball de l'Administració de la Generalitat, i s'actualitzen les relacions de llocs de treball de l'Administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7246

Data del DOGV
:   02-04-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/2793


Data del document
:   27-03-2014

Organisme emissor
:   Conselleria d'Hisenda i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Hisenda i Administració Pública
    * concurs administratiu

RESOLUCIÓ de 27 de març de 2014, de la Direcció General de Recursos Humans, per la qual s'adapta la classificació de determinats llocs de treball de l'Administració de la Generalitat a la Llei 10/2010, de la Generalitat, d'Ordenació i Gestió de la Funció Pública Valenciana, i al Decret 56/2013, de 3 de maig, del Consell, pel qual s'establixen els criteris generals per a la classificació dels llocs de treball i el procediment d'elaboració i aprovació de les relacions de llocs de treball de l'Administració de la Generalitat, i s'actualitzen les relacions de llocs de treball de l'Administració de la Generalitat. [2014/2793]  
  
La Resolució de 13 de setembre de 2013, de la Direcció General de Recursos Humans (DOCV 7112, de 17 de setembre), adapta la classificació dels llocs de treball de l'Administració de la Generalitat a la Llei 10/2010, de la Generalitat, d'Ordenació i Gestió de la Funció Pública Valenciana, i al Decret 56/2013, de 3 de maig, del Consell, pel qual s'establixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'Administració de la Generalitat, i aprova les relacions de llocs de treball de l'Administració de la Generalitat.  
  
Després de l'esmentada Resolució de 13 de setembre de 2013, de la Direcció General de Recursos Humans (DOCV 7112, de 17 de setembre), s'han produït adequacions de les estructures administratives i dels llocs de treball que les integren en exercici de la potestat autoorganitzativa de l'Administració, i s'ha modificat la Llei 10/2010, de 9 de juliol, LOGFPV, creant, suprimint i modificant alguns cossos, escales i agrupacions professionals funcionarials.  
  
La Llei 10/2010, de 9 de juliol, LOGFPV, configura les relacions de llocs de treball com un instrument tècnic a través del qual l'administració organitza, racionalitza i ordena el seu personal per a una eficaç prestació del servici públic, i en què fan falta els requisits per a l'exercici dels llocs de treball. Les relacions de llocs de treball són, abans que res, un factor de racionalització de les estructures organitzatives i expressió real de les necessitats de l'organització; en conseqüència, comporten un dinamisme que obliga a un procés constant d'adequació a les demandes de la ciutadania i al compliment dels fins que l'Administració té encomanats.  
Una adequada prestació del servici públic, implica una gestió apropiada de les necessitats d'efectius de personal i, per a això, ha de possibilitar l'execució dels processos de provisió de llocs amb la finalitat de poder donar respostes eficaces, àgils i eficients a la societat, per a la qual cosa és necessari que les relacions de llocs de treball estiguen permanentment actualitzades per mitjà de la incorporació de totes les modificacions, de manera que siguen un fidel reflex de la classificació dels llocs de treball així com de la vigent estructura organitzativa de l'Administració de la Generalitat. Així, la present resolució dóna publicitat a les adequacions efectuades en els llocs de treball que són susceptibles de provisió definitiva per funcionaris de carrera, pertanyents a l'Administració de la Generalitat, d'acord amb els decrets 196/2013, de 20 de desembre, i 8/2014, de 10 de gener, del Consell, pels quals es modifica el Decret 179/2012, de 14 de desembre, pel qual s'establix l'estructura bàsica de la Presidència i de les conselleries de la Generalitat.  
  
Alhora, l'article 88 de la Llei 5/2013, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, modifica l'annex I i II, de la Llei 10/2010, de 9 de juliol, LOGFPV, suprimint, incorporant o modificant determinats cossos, escales i agrupacions professionals funcionarials, per la qual cosa esdevé necessària l'adaptació de la classificació d'aquells llocs afectats per esta modificació.  
Tal com es va indicar en la Resolució de 13 de setembre de 2013, es procedix a la inclusió, en els llocs de treball funcionarials afectats per la modificació de la Llei 10/2010, de 9 de juliol, LOGFPV, del cos, agrupació professional funcionarial i, si és el cas, escala corresponent, cosa que en llocs de treball del sector d'administració especial, implica la substitució de l'antic requisit de titulació o d'agrupació de professions específiques (col·lectiu) existent, per un requisit de pertinença a un cos, agrupació professional funcionarial i, si és el cas, escala; i igualment, ha de tendir-se que l'element de la classificació relatiu a les funcions vinga referit a les que establix la mateixa LOGFPV per a cada un dels cossos, escales i agrupacions professionals funcionarials que crea, si bé l'element esmentat no esgota ni definix en la seua integritat el contingut funcional del lloc de treball, de manera que les funcions del cos a què quede adscrit, tal com establix el mencionat Decret 56/2013, de 3 de maig, s'exerciran a través de les tasques relacionades amb el nivell de responsabilitat del lloc i l'àmbit competencial de l'òrgan d'adscripció i la unitat administrativa en què estiga integrat. En definitiva, no s'hi produïx una modificació de les tasques que tenien els llocs de treball, que continuen sent les mateixes, sinó la simple translació a este punt del nou sistema d'estructuració de la funció pública valenciana.  
  
L'actualització de les relacions de llocs de treball que es publica conté, tal com disposa la Llei 10/2010, de 9 de juliol, LOGFPV, la denominació de cada lloc, les seues característiques essencials, la seua naturalesa jurídica, les retribucions complementàries que els corresponguen, la seua forma de provisió, adscripció orgànica, localitat, els requisits per a la seua provisió, i, si és el cas, els mèrits preferents.  
La Direcció General de Pressupostos de la Conselleria d'Hisenda i Administració Pública ha informat favorablement sobre l'existència de dotació pressupostària dels llocs de treball continguts en les corresponents relacions de llocs de les conselleries i organismes, i que figuren en els corresponents annexos, en compliment del que establixen els articles 41.2 LOGFPV, i 26 del Decret 56/2013, pel qual s'establixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'Administració de la Generalitat.  
  
Les relacions de llocs de treball han estat negociades en la Mesa Sectorial de Funció Pública i en la Comissió d'Interpretació, Vigilància i Estudi del II Conveni Col·lectiu per al personal laboral al servici de l'Administració autonòmica, del dia 14 de març de 2014.  
  
Per tot allò adés exposat, en virtut de les competències atorgades per l'article 9 de la Llei 10/2010, de la Generalitat, d'Ordenació i Gestió de la Funció Pública Valenciana, i en exercici de la delegació de competències realitzada per Orde de 21 de desembre de 2004, del conseller de Justícia i Administracions Públiques (DOGV 4909, 23.12.2004), resolc:  
  
  
Primer  
Aprovar l'adaptació de la classificació dels llocs de treball de les distintes relacions de llocs de treball de l'Administració de la Generalitat a la Llei 10/2010, de la Generalitat, d'Ordenació i Gestió de la Funció Pública Valenciana, en la redacció que en fa la Llei 5/2013, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, i al Decret 56/2013, de 3 de maig, del Consell, pel qual s'establixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'Administració de la Generalitat i actualitzar les relacions de llocs de treball aprovades i publicades mitjançant una Resolució de 13 de setembre de 2013, de la Direcció General de Recursos Humans (DOCV 7112, de 17 de setembre), en els termes indicats en els annexos d'esta resolució, que s'hi incorporen amb efectes del dia en què es publique, i que corresponen a les conselleries i organismes següents:  
  
  
1. Presidència de la Generalitat  
2. Conselleria de Presidència i Agricultura, Pesca, Alimentació i Aigua.  
3. Conselleria d'Economia, Indústria, Turisme i Ocupació.  
4. Conselleria d'Hisenda i Administració Pública.  
5. Conselleria d'Educació, Cultura i Esport.  
6. Conselleria de Sanitat.  
7. Conselleria d'Infraestructures, Territori i Medi Ambient.  
8. Conselleria de Benestar Social.  
9. Conselleria de Governació i Justícia.  
10. Servici Valencià d'Ocupació i Formació (SERVEF).  
11. Institut Valencià de Seguretat i Salut en el Treball (INVASSAT).  
  
12. Agència Valenciana d'Avaluació i Prospectiva (AVAP)  
13. Institut Valencià d'Investigacions Agràries (IVIA)  
14. Agència Valenciana de Foment i Garantia Agrària  
15. Institut Valencià de la Joventut (IVAJ)  
  
Segon  
Publicar les actualitzacions esmentades en el Diari Oficial de la Comunitat Valenciana.  
Contra esta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la notificació, davant la Sala Contenciosa Administrativa del Tribunal Superior de Justícia. No obstant això, potestativament, es podrà interposar recurs de reposició en el termini d'un mes, a comptar de l'endemà de la notificació, davant el mateix òrgan que ha dictat l'acte que es recorre.  
  
València, 27 de març de 2014.- La directora general de Recursos Humans: Ana Brugger Navarro.